[{"text_idx": "#000003", "text": "WSJ: kliimamuutused ohustavad u\u0308ha to\u0303sisemalt Vahemere po\u0303llumajandust"}, {"text_idx": "#000005", "text": "Meretaseme to\u0303us, po\u0303ud ja kuumalained ha\u0308irivad u\u0308ha rohkem toidutootmist Vahemere piirkonnas. Ko\u0303rvetav kuumus teeb laastamisto\u0308o\u0308d Hispaania istandustes ja Alz\u030ceeria nisupo\u0303ldudel."}, {"text_idx": "#000006", "text": "Kuumalaine mo\u0303jutab tootmist ka muudel viisidel. Lehmad annavad va\u0308hem piima, Itaalias aga va\u0308henes mee tootmine eelmise aastaga vo\u0303rreldes 70 protsenti, vahendas The Wall Street Journal."}, {"text_idx": "#000007", "text": "Kliimamuutused on Vahemere piirkonnas kiiremad kui mujal. Vahemere piirkonnas on kliima 1,5 kraadi soojem kui enne 19. sajandi to\u0308o\u0308stuslikku po\u0308o\u0308ret."}, {"text_idx": "#000008", "text": "Hispaania Ebro jo\u0303e deltas asuvad riisipo\u0303llud on ja\u0308a\u0308nud alasi ja haamri vahele. Po\u0303ldusid ohustab nii meretaseme to\u0303us kui ka po\u0303ud. Merevesi tungib u\u0308ha rohkem sisemaale. Ebro jo\u0303es pole aga piisavalt vett, et soolane vesi po\u0303ldudelt va\u0308lja ajada. Pikaajalise po\u0303ua to\u0303ttu oli jo\u0303gi sel aastal nii kuiv, et u\u0308le pika aja katkes delta veega varustamine. Po\u0303llumehed teatasid, et ta\u0308navune saak tuleb palju va\u0308iksem kui mullu. Lu\u0308hiajaliselt aitaks probleemi lahendada veetaristu uuendamine, kuid see ei lahenda probleemi ko\u0303ikjal."}, {"text_idx": "#000010", "text": "Hispaanias asuva toidu-uuringute ja tehnoloogia instituudi IRTA teadlased aitavad nu\u0308u\u0308d po\u0303llumeestel kliimamuutustega kohaneda. Nad uurivad vo\u0303imalusi, kuidas po\u0303llumehed saaksid Ebro deltas tegevust ja\u0308tkata. IRTA arendab vesiviljeluse tehnoloogiat. See on kalade, karpide, va\u0308hkide ja veetaimede kasvatus."}, {"text_idx": "#000011", "text": "\"Arendame tehnoloogiat, et vajadusel saaksime selle ho\u0303lpsalt u\u0308le anda. Meil peavad olema andmed tootmistsu\u0308klite kohta, et na\u0308idata po\u0303llumeestele, et see on usaldusva\u0308a\u0308rne. Vastasel juhul nad lahkuvad siit. See, mis siin toimub, toimub to\u0303ena\u0308oliselt ka teistes Vahemere deltades,\" u\u0308tles IRTA vesiviljeluse uurimise juht Enric Gisbert."}, {"text_idx": "#000013", "text": "Po\u0303ud avaldab mo\u0303ju Vahemere vaesemale lo\u0303unaosale. Po\u0303hja-Aafrikas paiknevad riigid peavad rohkem importima nisu, tomateid ja muid ko\u0308o\u0308givilju."}, {"text_idx": "#000014", "text": "\"Vett pole. Me ei saa to\u0308o\u0308d teha,\" u\u0308tles Alz\u030ceerias tegutsev farmer Mohammed Bahout."}, {"text_idx": "#000015", "text": "Euroopas asuvad piirkonnad u\u0308ritavad aga muutuvat kliimat ka a\u0308ra kasutada. Lo\u0303una-Itaalias kasvatavad po\u0303llumehed nu\u0308u\u0308d u\u0308ha rohkem troopilisi vilju, nagu mangod, banaanid ja avokaadod. Po\u0303hja-Itaalia farmereid kasvatavad rohkem tomateid ja oliive."}, {"text_idx": "#000016", "text": "Hispaania on silmitsi selle suve kolmanda kuumalainega"}, {"text_idx": "#000017", "text": "Venemaa pommitas Hersoni ja Antonivkat"}, {"text_idx": "#000026", "text": "So\u0303ja 578. pa\u0308ev: Vene ru\u0308nnakud Ukraina ku\u0308ladele kirdes to\u0303id kaasa ohvreid"}, {"text_idx": "#000032", "text": "Rootsis sai ulatuslikus teevaringus mitu inimest kannatada"}, {"text_idx": "#000036", "text": "Kosovos ja\u0308tkub politseiniku tapmise ja\u0308rel lahing"}, {"text_idx": "#000040", "text": "Ajakirjanduse professor: vo\u0303im peab ikka ajakirjandust natuke kartma"}, {"text_idx": "#000045", "text": "Paadio\u0303nnetuse u\u0308le elanud Ivo: kahe pa\u0308eva pa\u0308rast la\u0308ksin uuesti merele"}, {"text_idx": "#000047", "text": "Eesti piiril ei ole massilist ebaseaduslikku ra\u0308ndesurvet"}, {"text_idx": "#000051", "text": "Pa\u0308a\u0308steametnik la\u0308ks pensioni saamataja\u0308a\u0308mise pa\u0308rast sotsiaalkindlustusameti vastu kohtusse"}]